open-index/open-wikipedia-markdown huggingface dataset:
Love (שיר של לנה דל ריי)

**Love** (בעברית: **אהבה**) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן החמישי שלה, *[[Lust for Life]]*. השיר יצא לאור ב-18 בפברואר 2017, כסינגל הראשון והפותח מתוך האלבום.

השיר הגיע למקום ה-44 במצעד הבילבורד הוט 100.

## רקע וכתיבה
השיר נכתב על ידי לנה דל ריי, ריק נואלס, בני בלנקו ואמיל הייני והופק על ידי לנה דל ריי, ריק נואלס, בני בלנקו, אמיל הייני וקירון מנזיס. ב-17 בפברואר 2017, פורסמו פוסטרים של השיר ברחבי לוס אנג'לס, עד שלמחרת הוא יצא באופן רשמי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-180 מיליון השמעות.

## הצלחה
השיר זכה להצלחה בארצות הברית, כאשר הצליח להיכנס אל מצעד הבילבורד הוט 100, תוך שהגיע שם אל המקום ה-44 בשיאו. באיטליה, זכה להצלחה גם כן, כאשר הגיע במצעד השירים של המדינה אל המקום ה-53 תוך שקיבל את תואר הזהב, על מכירות של למעלה מ-25,000 עותקים במדינה.

איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה.

## וידאו קליפ
הווידאו קליפ המלא של השיר צולם ביוני 2016, כפי שפורסם ב-*BreatheHeavy.com*. מעצבת השיער של דל ריי, אנה קופון, שיתופה תמונות הקשורות אליו באינסטגרם, אך אלה נמחקו בהמשך. ב-20 בפברואר 2017, דל ריי הכריזה על צאתו הרשמית של הקליפ. זמן קצר לאחר מכן, היה זמין ביוטיוב.

נכון לדצמבר 2022, מונה הצפיות של הקליפ עומד על למעלה מ-209 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי אמיל הייני
קטגוריה:שירים שהופקו על ידי בני בלנקו
קטגוריה:שירים שהופקו על ידי ריק נואלס
קטגוריה:בלדות פופ
קטגוריה:שירים אלקטרוניים אמריקאיים
קטגוריה:סינגלים בהוצאת קפיטול רקורדס
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
חימום (ספורט)

[שמאל|ממוזער|300px|שחקני [נבחרת אנדורה בכדורגל מתחממים לפני אימון]]
**חימום** הוא פעילות גופנית בעצימות נמוכה שמטרתה הכנת השריר לפעילות וצמצום הסיכון לפציעה.

## מבנה החימום
[שמאל|ממוזער|250px|[קפיצות סקי|קופצת סקי בחימום לפני קפיצה]]
ישנם שני סוגי חימום - חימום אקטיבי (הכולל חימום כללי וחימום מותאם) וחימום פאסיבי.

### חימום אקטיבי
חימום אקטיבי כולל פעילות אירובית בעצימות נמוכה, מתיחות ותרגילים מותאמים. פעולות אירובית נפוצות הן ריצה קלה, רכיבה על אופניים, קפיצה בחבל ותרגילי התעמלות שונים. ישנה נטייה בקרב ספורטאים לבצע חימום חלקי בלבד.

### חימום פסיבי
חימום פסיבי נועד להעלות את טמפרטורת הגוף או את טמפרטורת השריר תוך שימוש באמצעים כגון מקלחת חמה, סאונה ופד חימום .

## השפעות החימום
חימום יוצר התחממות בשריר, שמאיצה את קצב שחרור החמצן מההמוגלובין בדם אל השריר, מובילה להתרחבות כלי דם וייתכן גם שמאיצה את קצב ההעברה הסינפטית. בנוסף, מוביל החימום לעלייה בגמישות השרירים והגידים, להאצת הדופק, להאצת קצב שחרור החמצן מהמיוגלובין בשרירים ולעלייה בקצב ובעוצמת התכווצויות השרירים באמצעות האצת תהליכים מטבוליים והפחתת הצמיגות הפנימית.

חימום מוביל לשיפור בביצועים בענפי ספורט שונים, ומצמצם את הסיכוי לפציעות בשריר. בנוסף, לחימום השפעה פסיכולוגית על ספורטאים.

## לקריאה נוספת

## קישורים חיצוניים

* ברוך ויינשלבוים, "חימום" לפני פעילות גופנית כן או לא?, באתר מכון וינגייט, 6 בנובמבר 2011.
* אריק שרון, לך תתחמם איתה! למה החימום חשוב (ומה זה תורם), באתר כללית, 9 במרץ 2011.
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רפואת ספורט
קטגוריה:מונחים בספורט
מכשיר אידוי מים

ממוזער|מכשיר אדים ביתי
[ממוזער|[מאווררים עם מכשיר אדים]]
**מכשיר אידוי מים** או **מכשיר אדים** הוא מכשיר המגביר את הלחות באוויר באמצעות אידוי מים. ניתן להבדיל בין מכשירים ביתיים לחדרים בודדים לבין מכשירים גדולים יותר בעלי חיבור קבוע לצנרת המים המחוברים למערכת אוורור מרכזית .

## רקע
רמת לחות נמוכה עשויה להופיע באזורי אקלים מדברי או בתוך חללים ממוזגים באופן מלאכותי. בימי החורף, הלחות עשויה לרדת עד לרמה של 10-20%. רמת לחות נמוכה עלולה לגרום לתופעות בריאותיות שליליות, על ידי ייבוש קרום רירי כמו רירית האף והגרון ועלולה לגרום למצוקה נשימתית. רמת לחות נמוכה עלולה גם להשפיע על רהיטים העשויים מעץ, ספרים יצירות אמנות ועוד (לעיתים יש צורך דווקא בפעולה הפוכה, כלומר הורדת הלחות, למשל במוזיאונים במקרים שיש רמת לחות גבוהה באוויר, יש צורך בהורדת רמת הלחות במטרה להאט את הזדקנותם של ציורים ויצירות אחרות).

שימוש יתר במכשיר אדים יכול להעלות את הלחות היחסית לרמות מוגזמות, לקדם את צמיחת קרדית האבק ועובש, ועלול לגרום לדלקת ריאות מרגישות יתר. רמת הלחות המומלצת היא 30% עד 50%.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מכשירי חשמל
קטגוריה:מכשירי חשמל ביתיים
חיל הכיבוש של חבר העמים הבריטי

[250px|ממוזער|שמאל|30 באוגוסט 1945: קומנדר יוזו טאנו מוסר את מפתחות ה[בסיס צבאי|בסיס הימי יוקוסוקה במפרץ טוקיו לידי קפטן ה. ג'. ביוקנן מהצי המלכותי האוסטרלי. ביוקנן הוביל את היחידה הצבאית הראשונה של חבר העמים הבריטי שהגיעה ליפן]]
**חיל הכיבוש של חבר העמים הבריטי** (באנגלית: **British Commonwealth Occupation Force**, בראשי תיבות: **BCOF**) היה כוח צבאי מאוסטרליה, בריטניה, הודו וניו זילנד שהשתתף בכיבוש הצבאי של יפן על ידי בעלות הברית לאחר מלחמת העולם השנייה. הוא פעל בשנים 1946–1951 ומנה בשיא כוחו כ-40 אלף איש, שהיו כחמישית מכלל חיילי הכיבוש של בעלות הברית ביפן (היתר הגיעו מארצות הברית).

## החיל
ראשוני חיילי החיל הגיעו ליפן ב-21 בפברואר 1946. מטהו התמקם בעיר קורה.

על החיל הוטלו שתי משימות עיקריות:
* קיום ממשל צבאי בכמה מהמחוזות המערביים של יפן - שימאנה, ימאגוצ'י, טוטורי, אוקיאמה, הירושימה והאי שיקוקו
* פירוק תעשיות המלחמה של יפן

במהלך תקופת קיומו של החיל היו חיילים אוסטרלים המרכיב הגדול ביותר בו. כוחו המקורי מנה שש חטיבות רגלים. בנוסף אליהן כלל החיל זרוע אווירית - טייסות אחדות של מטוסי ספיטפייר, מוסטנג וקורסייר, וכן כוח ימי, שהגיע מתוך צי האוקיינוס השקט הבריטי.

באופן מסורתי עמד בראש החיל מפקד מאוסטרליה. היו אלו הלוטננט גנרלים הוראס רוברטסון , ג'ון נורת'קוט  וויליאם ברידג'פורד .

החל בשנת 1947 החל הכוח לצמצם את פעילותו. בסיסיו שימשו כשטח היערכות ליחידות צבאות חבר העמים הבריטי שיצאו להשתתף במלחמת קוריאה. הכוח חדל למעשה לפעול ב-1951, לאחר שהפיקוד על כוחות חבר העמים ביפן הועבר לידי כוחות חבר העמים הבריטי בקוריאה .

## קישורים חיצוניים

* James Wood, The Australian Military Contribution to the Occupation of Japan, 1945–1952, מאתר אנדרטת המלחמה של אוסטרליה, מאורכב באתר Web Archive

קטגוריה:שלטון הכיבוש של בעלות הברית ביפן
קטגוריה:חבר העמים הבריטי
קטגוריה:כוחות ההגנה של אוסטרליה
קטגוריה:הכוחות המזוינים של בריטניה
קטגוריה:צבא הודו הבריטית
קטגוריה:הודו: צבא וביטחון
קטגוריה:יחידות צבא ניו זילנדיות
מקטע ST

[שמאל|ממוזער| תיאור סכמטי של [אלקטרוקרדיוגרם|אק"ג תקין]]
באלקטרוקרדיוגרפיה, **קטע ST** הוא קטע המייצג את הטווח בין הדה-פולריזציה החדרית (קומפלקס QRS) לרה-פולריזציה החדרית (גל T), כלומר התקופה בה החדרים ממשיכים להיות מכווצים כדי לאפשר לדם לזרום מהם.

הקטע מתחיל מנקודה J (הנקודה בה קומפלקס QRS מסתיים) ומסתיים בהתחלת גל T, למרות זאת, מכיוון שקשה לקבוע בדיוק היכן מקטע ST מסתיים וגל T מתחיל, נוהגים להתייחס על מקטע ST וגל T ביחד.

משך הזמן התקין של מקטע ST הוא בין 5 ל 150 מילישניות.

שינויים במקטע ST יכולים להצביע על מגוון הפרעות ובראשן אוטם שריר הלב.

## משמעות קלינית
שמאל|ממוזער|רישום אק"ג של אוטם בשריר הלב, ניתן להבחין בעליות ST(בצהוב) וצניחות ST(בכחול)
* מקטע ST תקין יהיה שטוח, לעיתים עם קעירות קלה כלפי מעלה, או עלייה קלה עד 0.3 מיליוולט.
* מקטע ST שטוח, יורד או צנוח עשוי להעיד על אוטם שריר הלב.
* עליה במקטע ST עשויה להצביע על אוטם שריר הלב, רה-פולריזציה מוקדמת שפירה, היפרטרופיה של חדר שמאל, תסמונת ברוגדה, תסמונת הלב השבור ועוד.
* צניחה במקטע ST עשויה להצביע על אוטם שריר הלב, היפוקלמיה, אוטם תת-אנדוקרדיאלי, הרעלת דיגיטליס ועוד.

## קישורים חיצוניים

## הערות שוליים

קטגוריה:אלקטרופיזיולוגיה
טרופותי הבת

**טרופותי הבת** (באנגלית: **The Gruffalo's Child**) הוא ספר ילדים בריטי מאת ג'וליה דונלדסון, אשר אויר על ידי אקסל שפלר. זהו ספר ההמשך לספר הילדים "טרופותי". הספר יצא לאור לראשונה ב-3 בספטמבר 2004, ומאז הופקו בעקבותיו הצגה וסרט.

בישראל הופץ הספר על ידי "כנרת זמורה-ביתן דביר", ותורגם לעברית על ידי רימונה די-נור.
## עלילה
זהו ספר המשך לספר "טרופותי". הסיפור הוא על בתו של טרופותי, שלמרות אזהרת אביה, יוצאת ליער החשוך כדי למצוא את "העכבר הרע והגדול", הדבר היחידי שאביה חושש ממנו.

במהלך מסעה החורפי היא נתקלת בנחש, ינשוף ושועל שמופיעים בספר "טרופותי" המקורי, ובכל אחד מהם היא חושדת תחילה שהוא "העכבר הרע והגדול", אך כל אחד בתורו אומר לה היכן היא יכולה למצוא את "העכבר הרע הגדול" האמיתי. בסופו של דבר היא מבינה שהיא הוטעתה על ידי החיות (ואולי גם על ידי אביה), והיא מחליטה בעצב שהיא "לא מאמינה ב'עכבר הרע הגדול'".

בשלב זה, היא נתקלת בעכבר הקטן מטרופותי, שבעבר הערים על אביה ושעליו דיברו החיות. העכבר מזמין אותה לפגוש את "העכבר הרע והגדול", אותו הוא יוצר מחדש באמצעות שימוש באור ירח כדי להקרין צל מוגדל ומפחיד. הילדה של טרופותי בורחת וחוזרת למערה של טרופותי, ואמונתה באביה מתחדשת.

## ביקורת
לפי גילי בר-הלל, "טרופותי הבת" הוא "נפילה" לעומת הספר הקודם.

הספר זכה בתו "ספרות שווה" באתר "תרבות שווה". האתר בוחן בספרות ובתרבות היבטים של מגדר ומגוון, ומשמעות התו היא, שעל-פי תפיסת מובילי האתר, הספר הוא יצירה שוויונית ואיכותית מבחינות אלה.

## קישורים חיצוניים
* 
*טרופותי הבת, ג'וליה דונלדסון ; איר אקסל שפלר ; עברית - רימונה די-נור. הוצאת כנרת 2005.
*טרופותי הבת, באתר דף דף.

## הערות שוליים

קטגוריה:ספרים שעובדו לסרטים
קטגוריה:ספרי פנטזיה
קטגוריה:ספרי ג'וליה דונלדסון
קטגוריה:ספרות אנגלית
חיישן חנייה

ממוזער|חיישן חנייה
ממוזער|חיישן חנייה בפגוש הרכב
**חיישן חנייה** או **חיישני רוורס** הם חיישני קרבה בכלי רכב, המיועדים להתריע בפני הנהג מפני מכשולים בזמן החנייה. מערכות אלה משתמשות בחיישני קול אלקטרומגנטיים.

## מערכת החיישנים
### חיישני קרבה קוליים
מערכת החיישנים כוללת גלאי קרבה קוליים למדידת המרחקים לחפצים סמוכים, הפועל באמצעות חיישנים הממוקמים בפגוש האחורי או בפגוש הקדמי.

החיישנים פולטים פולסים אקוסטיים, כאשר יחידת בקרה מודדת את מרווח ההחזרה של כל אות חוזר, ומחשבת את המרחק בין העצמים. במקרה של קרבה לעצם כלשהו, יחידת המכשיר הממוקמת בתוך תא הנהג פולטת צלילים להתראה, כאשר גובה הצליל ורציפותו עולים בהתאם לקרבה לעצם המזוהה. יש מערכות התראה הכוללות גם עזרים חזותיים, כמו צג LED המציין את המרחק בין כלי הרכב לעצמים המזוהים.

החיישנים האחוריים מופעלים כאשר הנהג משלב להילוך אחורי, ומושבתים כאשר נבחר הילוך אחר (מערכת החיישנים מחוברת לכבלי החשמל המזינים את פנסי תאורת הרוורס). החיישנים הקדמיים מופעלים באופן ידני, ומושבתים באופן אוטומטי כאשר הרכב מגיע למהירות קבועה מראש.

מאחר שמערכות קוליות מסתמכות על השתקפותם של גלי קול, המערכת עשויה שלא לאתר עצמים שטוחים או עצמים שאינם גדולים מספיק כדי לשקף צליל, למשל עמוד צר או עצם אורכי המופנה ישירות אל הרכב. עצמים בעלי משטחים זוויתיים עשויים להטות את גלי הקול ולמנוע את חזרתם לחיישנים, ועצמים רכים עם ספיגת קול מוגברת עשויים לגרום לחיישן לטעות בהערכת המרחק בינם לבין כלי הרכב.

### חיישני קרבה אלקטרומגנטיים
חיישן חנייה אלקטרומגנטי (נרשם כפטנט בשנת 1992) מכיל חיישן אלקטרומגנטי המזהה קרבה לעצם כלשהו. לאחר שהתגלה עצם בסמיכות לכלי הרכב, החיישן פולט צליל לאיתות על נוכחות המכשול. אם כלי הרכב ממשיך להתקרב, הופך אות האזעקה לרציף ולגבוה יותר.

## קישורים חיצוניים

קטגוריה:טכנולוגיה תחבורתית
קטגוריה:גלאים וחיישנים
קטגוריה:מערכות בטיחות בתחבורה
יחד (שיר של חלב ודבש)

"**יחד**" הוא שיר שכתבה שמרית אור, הלחין קובי אשרת וביצעה להקת חלב ודבש. השיר יצא לאור בשנת 1980.

## רקע
השיר בוצע בשנת 1980 כשיר השירותרום של גלי צה"ל על ידי להקת חלב ודבש, שזכתה שנה קודם לכן באירוויזיון 1979. השיר נכלל באלבום "חלב ודבש 2". גלי עטרי הייתה הסולנית בשיר, אך זמן לאחר מכן היא הוחלפה בלאה לופטין, שהצטלמה במקומה לווידאו קליפ ששודר בתוכנית.

במצעד הפזמונים העברי השנתי של רשת ג' לשנת תש"ם (1980) דורג השיר במקום ה־23.

בשנת 2019 שימש השיר בפרסומת של ההסתדרות החדשה. בשנת 2020 שר אותו שייקה לוי בפרסומת של חברת אמישראגז.

## השיר בספרי תווים
* אפי נצר, **לשיר עם אפי נצר: השירים שאנו אוהבים, חלק ג**', עמ' 252, ההסתדרות הכללית של העובדים בארץ ישראל, 1991. 

## קישורים חיצוניים
* 
* 
* לדף השיר באתר הספרייה הלאומית

## הערות שוליים

קטגוריה:שירי חלב ודבש
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירי השירותרום
טרופותי

**טרופותי** (באנגלית: **The Gruffalo**) הוא ספר ילדים בריטי שנכתב על ידי ג'וליה דונלדסון ואויר על ידי אקסל שפלר, ופורסם לראשונה בשנת 1999. הספר נחשב לאחד מהספרים המוצלחים של דונלדסון, נמכר במעל 13 מיליון עותקים, תורגם ליותר מ-40 שפות, וזכה במספר פרסים של ספרות ילדים. בעקבות הצלחתו של הספר הוא פותח גם למחזמר ולסרט "טרופותי". בשנת 2005 יצא לאור ספר המשך בשם "טרופותי הבת".

## תקציר עלילה
הספר עוקב אחר עלילותיו של עכבר שהולך לטייל ביער עמוק וחשוך בחיפוש אחר מזון. בדרך הוא נתקל בשלושה טורפים שמעוניינים לאכול אותו: שועל, ינשוף ונחש. העכבר מתחמק מהם בכך שהוא מספר להם שהוא בדרך לאכול עם יצור בשם "טרופותי" שהוא ממציא בראשו, תחילה ארוחה, ואז קפה, ולבסוף קינוח, תוך כדי שהוא מפרט על תכונותיו הפיזיות המפחידות והמראה המאיים שלו לשלושת הטורפים. בזה אחר זה נבהלים הטורפים ועוזבים אותו.

לאחר שנפטר מהחיה האחרונה, העכבר עומד לפתע פנים אל פנים עם טרופותי האמיתי, חיה שנראית בדיוק כפי שהעכבר תיאר. טרופותי, למרבה האימה של העכבר, מצהיר שעכבר קטן כמוהו יהיה בוודאי ארוחה טעימה.

אך העכבר שוב משתמש בערמומיותו כדי לצאת מהצרה. העכבר אומר בביטחון לטרופותי שהוא למעשה היצור הכי מפחיד בכל היער. כדי להוכיח זאת, הוא מציע שיטיילו יחד. כשהם מטיילים ביער, הם חולפים על פני השועל, הינשוף והנחש, שכולם רואים את טרופותי ונמלטים באימה. טרופותי, משוכנע כעת שהעכבר חייב להיות מפחיד באמת, והופך מפוחד בעצמו. כאשר העכבר מכריז באומץ שהוא עומד לאכול טרופותי קצוץ (בגרסה המקורית האנגלית העכבר מכריז שהוא הולך לאכול קרמבל טרופותי, פרט ששונה בתרגום לעברית) המפלצת המבועתת בורחת, ומשאירה את העכבר מנצח.

הספר נכתב בהשראת אגדת עם סינית בשם "השועל ששאל את האימה של הנמר" ("The Fox that Borrows the Terror of a Tiger"). סיפור העם הוא על נמר רעב שמנסה לתפוס שועל. השועל חכם ואומר לנמר שאלוהים הפך את השועל למלך כל החיות. בזמן שהוא מלווה את השועל, הנמר שם לב שחיות אחרות בורחות בפחד. מבלי להבין שהם בעצם בורחים מהנמר, הנמר מאמין שהשועל הוא אכן מלך שחוששים ממנו. דונלדסון התכוונה במקור שהחיה בספרה תהיה נמר, אבל לא הצליחה לחשוב על חרוזים ל"נמר" ולכן המציאה במקום זאת מילה חדשה - "גרופלו, שתורגם בעברית לטרופותי. 

## בתרבות

תמונה:Book Benches, The Gruffalo.jpg|מחווה לספר בלונדון
תמונה:Gruffalo Sculpture Final.jpg|פסלים של טרופותי והעכבר ביער דין
תמונה:Gruffalo Sculpture, Kilmardinny Loch, Bearsden.JPG|פסל של טרופותי באגם בסקוטלנד


## לקריאה נוספת

* 


## קישורים חיצוניים

* 
* 
* 
* מדריך תרגומים ביותר מ-90 שפות וניבים

## הערות שוליים

קטגוריה:ספרים שעובדו לסרטים
קטגוריה:ספרי ילדים ונוער
קטגוריה:ספרי ג'וליה דונלדסון
קטגוריה:ספרות אנגלית
SuperBrawl VI

**SuperBrawl VI** היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-11 בפברואר 1996, בבייפרונט סנטר שבסיינט פיטרסברג, פלורידה. האירוע היה האירוע השישי בסדרת אירועי SuperBrawl.

שלושה עשר קרבות התנהלו באירוע, כולל ארבעה שהוקלטו לתוכנית *Main Event*. בקרב המרכזי, האלק הוגאן ניצח את הענק בקרב כלוב. עוד ברשימת הקרבות, ריק פלייר ניצח את רנדי סאבאג' בקרב כלוב וזכה באליפות העולם במשקל כבד של WCW, סטינג ולקס לוגר הגנו על אליפות הזוגות העולמית של WCW בשני קרבות שונים: האחד, בניצחון על הארלם היט (בוקר טי וסטיבי ריי), והאחר בקרב שהסתיים בספירת חוץ כפולה נגד הרוד ווריורס (הוק ואנימל). כמו כן, אירוע זה סימל את הקרב האחרון של בריאן פילמן בארגון, כשהפסיד לטאסקמאסטר בקרב רצועה "אני מכבד אותך".

## אירוע

ארבעה קרבות התקיימו לפני האירוע והוקלטו במסגרת התוכנית *Main Event*.

בקרב כלוב על אליפות העולם במשקל כבד של WCW, רנדי סאבאג' הגן על התואר נגד ריק פלייר. פלייר הצמיד את סאבאג' לניצחון, שהקנה לו זכייה בחגורת האליפות לאחר שמיס אליזבת' בגדה בסאבאג', בכך שאפשרה לפלייר להכות אותו בעזרת אחד מנעלי העקב שלה.

## תוצאות

## קישורים חיצוניים

## הערות שוליים

קטגוריה:מופעי ה-WCW
קטגוריה:1996 בספורט
קטגוריה:1996 בארצות הברית
אפילו חרב חדה מונחת על צווארו של אדם אל ימנע עצמו מן הרחמים

**אפילו חרב חדה מונחת על צווארו של אדם אל ימנע עצמו מן הרחמים** הוא פתגם עברי שמקורו בדברי האמוראים. משמעות אמרה זו היא שגם בעת צרה וסכנה גדולה אין לאדם להתיאש, ועליו להתפלל ויוכל על ידי כך לשנות את גזר דינו, קשה ככל שיהיה. בתלמוד הבבלי מיוחסת אמרה זו לחזקיהו המלך שאמר אותה בשם דוד המלך.
## מקור הפתגם בתלמוד
בתלמוד הבבלי, במסכת ברכות, מובא שחזקיהו המלך חלה ונטה למות, בא אליו ישעיהו הנביא לבקרו, ואמר לו שהוא ימות: "ויאמר אליו: כה אמר ה', צו לביתך, כי מת אתה ולא תחיה!". לאחר דין ודברים ביניהם, אמר ישעיהו שלא יעזור לו דבר כי "כבר נגזרה עליך גזירה". בשלב זה חזקיהו ענה לישעיהו: "בן אמוץ, כלה נבואתך וצא. כך מקובלני מבית אבי אבא, אפילו חרב חדה מונחת על צוארו של אדם, אל ימנע עצמו מן הרחמים". חזקיהו לא התייאש, התפלל, והחלים ממחלתו לחמש עשרה שנים נוספות של מלכות.

רש"י מפרש, שחזקיה למד זאת מדוד שהתפלל לה' בזמן המגפה לאחר המפקד שעשה בסוף ספר שמואל: "ויאמר דוד אל יהוה בראתו את המלאך המכה בעם, ויאמר הנה אנכי חטאתי ואנכי העויתי ואלה הצאן מה עשו תהי נא ידך בי ובבית אבי." שאפילו שהמלאך כבר החל לפגוע בעם עדיין דוד התפלל לה' שתעצר המגפה. בהמשך בהמלצת גד הנביא, דוד הולך לקנות את גורן ארונה היבוסי, בונה שם מזבח ומקריב שם קורבנות, ואכן המגפה נעצרה.

רבי חיים בן עטר מדגיש שהמדובר הוא אפילו על החרב החדה של מלאך המוות, והיינו אפילו אם נודע לו שמשמים נגזר דינו למיתה עליו להתפלל משום שיוכל על ידי כך לשנות את גזר דינו.

## מתי מותר להתפלל שחולה ימות
ישנם פוסקים שסייגו זאת והתירו להתפלל על חולה שימות אם הוא מתייסר בייסורים, אך יש שאסרו לקרובי המשפחה להתפלל תפילה שכזו אלא עליהם לעולם להתפלל לרפואת החולה.

## קישורים חיצוניים
*הרב דוד דב לבנון, אפילו חרב חדה מונחת... אל ימנע עצמו מן הרחמים, באתר ישיבה
* אמונה בה' בתא הנידונים למוות, באתר דרשו
## הערות שוליים

קטגוריה:האמונה היהודית
קטגוריה:ניבים וביטויים חז"ליים
קטגוריה:דוד
קטגוריה:רפואה והלכה
מדבר סלבדור דאלי

שמאל|ממוזער|300x300 פיקסלים|מדבר סלבדור דאלי.
**מדבר סלבדור דאלי** (בספרדית: **Desierto Salvador Dalí**), הידוע גם בשם **עמק דאלי** (בספרדית: **Valle de Dalí**), הוא עמק צחיח מאוד בדרום-מערב בוליביה, במחוז פוטוסי. המדבר נמצא כולו בגבולות השמורה הלאומית Fauna Andina Eduardo Abaroa, ומאופיין בנופים המזכירים את ציוריו הסוריאליסטיים של הצייר סלבדור דאלי.

## קישורים חיצוניים

## הערות שוליים

קטגוריה:סלבדור דאלי
קטגוריה:אמריקה הדרומית: מדבריות
קטגוריה:בוליביה: גאוגרפיה
The Law

**The Law** הוא שיר שהקליט הראפר האמריקאי אב-סול בשיתוף הראפרית האמריקאית רפסודי והראפר האמריקאי מק מילר. השיר יצא לאור ב-9 בדצמבר 2016, כחלק מאלבומו הרביעי של אב-סול, *Do What Thou Wilt*, על ידי חברת התקליטים טופ דואוג אנטרטיינמנט.

## רקע וכתיבה
השיר נכתב על ידי אב-סול, רפסודי, מק מילר והופק על ידי בנטלי הייז. השיר הוא בסגנון ההיפ הופ אשר משלב בתוכו את סגנון הנשמה. השיר כולל בתוכו קולות רקע אשר בוצעו על ידי הזמרת האמריקאית אריאנה גרנדה, דאז בת זוגו של מק מילר.

השיר עלה לרשת הזרמת המדיה ספוטיפיי, יחד עם צאת האלבום.

## הצלחה
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-43 מיליון.

## הערות שוליים

קטגוריה:שירי רפסודי
Ibtihaj

**Ibtihaj** הוא סינגל שהוקלט על ידי הראפרית האמריקאית רפסודי בשיתוף הזמר-יוצר האמריקאי דיאנג'לו והראפר האמריקאי ג'יזה. השיר יצא לאור ב-2 באוגוסט 2019, כסינגל הראשי מתוך האלבום השלישי של רפסודי, Eve, על ידי חברות התקליטים רוק ניישן וג'מלה רקורדס.

## רקע וכתיבה
השיר נכתב על ידי רפסודי, דיאנג'לו, ג'יזה, 9th Wonder, פליקס קוואליר, אדי בריגטי והופק על ידי 9th Wonder. השיר הוא בסגנון ההיפ הופ אשר משלב בתוכו את סגנונות הנאו סול וה-R&B. השיר כולל דגימות מתוך שירו של החצוצרן האמריקאי וילי מיצ'ל, "", ומשירו של ג'יזה, "Liquid Swords".

בסמוך לצאתו כסינגל, עלה השיר לרשת הזרמת המדיה ספוטיפיי. נכון לאפריל 2020, צבר השיר בספוטיפיי כ-2 מיליון האזנות.

## וידאו קליפ
הווידאו קליפ הנלווה שצולם לשיר, הועלה לערוץ היוטיוב של רפסודי ב-2 באוגוסט 2019, בסמוך לצאת הסינגל.

נכון לאפריל 2020, מונה הצפיות של הקליפ עומד על כ-1.7 מיליון.

## הערות שוליים

קטגוריה:שירי רפסודי
קטגוריה:שירים באנגלית
קטגוריה:שירי R&B
Hurts Like Hell (שיר של פלורי)

**Hurts Like Hell** (בעברית: **כואב כמו הגיהנום**) הוא סינגל, שהוקלט על ידי הזמרת-יוצרת האמריקאית, פלורי, מתוך אלבום הבכורה שלה, Love and War. השיר יצא לאור ב-28 ביולי 2015, כסינגל מתוך האלבום, בהוצאה עצמית.

בנוסף לכך, נכלל השיר באלבום האוסף .

## רקע
את השיר כתבה פלורי ביחד עם טומי פרופיט שגם הפיק אותו. בשנת 2015, הוציאה פלורי את המיני-אלבום השני שלה, Arrows. לאחר הצלחתו הנאה, הוציאה את השיר "Fire in My Bones", כסינגל האחרון מתוכו, עד שביולי 2015, החליטה להוציא את השיר הזה כסינגל שלא מתוך אלבום.

לבסוף, בשנת 2016, הוחלט לצרף את השיר הזה לאלבום הבכורה שלה Love and War, אשר יצא באותה השנה, תוך שהשיר עצמו תיפקד כסינגל הראשון מתוכו.

## ביקורות
באתר המוזיקה Musicismyradar, נכתב על השיר כי "האלבום הנוצץ הזה [Love and War] מסתיים בירידה. כלומר, בשיר סוחט דמעות ועצוב. המנגינה הרכה אך הרגשית הזו הוצגה בתוכנית הטלוויזיה האמריקאית "צעקה" של MTV. כמו כן, השורה "I loved, and I loved, and I lost you" שוברת את הלב".

## ליריקה
השיר כשמו, מדבר על סבל רב שעוברת מישהי.

## הצלחה
ב-29 ביולי 2015, יום לאחר צאתו של השיר כסינגל, העלתה פלורי לערוץ היוטיוב שלה את האודיו הרשמי של השיר. האודיו זכה להצלחה, תוך שצבר למעלה מ-2.5 מיליון צפיות. יומיים לאחר מכן, הועלה קליפ המילים של השיר, אשר צבר קרוב ל-50 מיליון צפיות. קליפ מילים נוסף של השיר שתורגם לשפה הספרדית והועלה ליוטיוב, צבר 10 מיליון צפיות. כמו כן, ישנן שלל גרסאות שונות של השיר שהועלו ליוטיוב גם כן וצברו עשרות מיליוני צפיות.

בסמוך לצאתו, עלה השיר לרשת הזרמת המדיה, ספוטיפיי. השיר זכה שם להצלחה רבה, כאשר צבר קרוב ל-40 מיליון השמעות בסך הכול.

## אזכורים
במרוצת השנים זכה השיר לגרסאות כיסוי, רמיקסים ואזכורים שונים:
* בשנת 2015, בה אוזכר בתוכנית הטלוויזיה האמריקאית "צעקה".
* בשנת 2016, בה יצא רמיקס רשמי של נייטקור לשיר, אשר צבר למעלה מ-3 מיליון צפיות ביוטיוב.
* בשנת 2017, בה אוזכר בתוכנית הטלוויזיה הבריטית-אמריקאית "זרה".
* בשנת 2018, בה אוזכר בתוכנית הטלוויזיה אמריקאית "מורשות".
* בשנת 2019, בה אוזכר בתוכנית הטלוויזיה הבריטית "אי האהבה".
* בשנת 2019, בה אוזכר בתוכנית הטלוויזיה הבלגית "wtFOCK".

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על בדידות
קטגוריה:שירים על גיהנום
קטגוריה:שירים על דכדוך
קטגוריה:בלדות פופ
שוליית הקוסם (פואמה של דיקא)

**שוליית הקוסם** (בצרפתית: **L'apprenti sorcier**) היא פואמה סימפונית מאת המלחין הצרפתי פול דיקא, שחיבורה הושלם בשנת 1897. היצירה, שכותרת המשנה שלה היא "סקרצו בעקבות בלדה של גתה", נכתבה בהשראת הבלדה באותו השם מאת יוהאן וולפגנג פון גתה משנת 1797. יצירה זו זכתה לביצועים יותר מכל יצירותיו האחרות של דיקא, והופעתה בסרט האנימציה "פנטסיה" (1940) של דיסני הביאה לכך שהיא מוכרת היטב בקרב הקהל הרחב.

## קישורים חיצוניים

* [תווי היצירה](https://imslp.org/wiki/L%27Apprenti_Sorcier_(Dukas,_Paul)) בפרויקט ספריית התווים הבין-לאומי

קטגוריה:ערכים שבהם תבנית בריטניקה אינה מתאימה
קטגוריה:יצירות במוזיקה קלאסית
קטגוריה:פואמות סימפוניות
קטגוריה:1897
פלורי (זמרת)

**לורן אליזבת סטרהם** (באנגלית: **Lauren Elizabeth Strahm**; נולדה ב-10 באוקטובר 1990) היא זמרת-יוצרת ומפיקה מוזיקלית אמריקאית. משנת 2013, הוציאה את סינגלים שונים, עד שבשנת 2016, הוציאה את אלבום הבכורה שלה Love and War. מתוך האלבום יצא הלהיט "Hurts Like Hell", אשר זכה להצלחה רבה בעולם, תוך שאוזכר בתוכניות טלוויזיה וסרטי קולנוע שונים, כמו סדרת האימה האמריקאית "צעקה".

בשנת 2018, הוציאה חידוש ללהיט "In the End", של לינקין פארק ביחד עם מלן ג'י וטומי פרופיט. הגרסה המחודשת של פלורי זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב. בספוטיפיי צבר השיר למעלה מ-40 מיליון השמעות בסך הכול. כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.

כמו כן, שירים רבים שלה זוכים לאזכורים בתוכניות טלוויזיה שונות כמו "גלימה ופגיון", "ממלכה", "בונז", "שקרניות קטנות", "נס רפואי", "צעקה", "ציידי הצללים" וכדומה.

## קריירה
בשנת 2013, הוציאה את המיני-אלבום הראשון שלה, Fear & Fable אשר זכה להצלחה נאה בעולם. במיני-אלבום נכללים שירים כמו "Chasing All the Stars" ו-"There’s a Ghost", שצברו מאות אלפי השמעות בספוטיפיי. בהמשך, הוציאה את המיני-אלבום השני שלה, Arrows מתוכו יצא השירים המצליחים "Fire in My Bones", ו-"Wildwood". ב-28 ביולי 2015, הוציאה את הסינגל "Hurts Like Hell", אשר לימים, הפך ללהיטה השני הגדול ביותר. השיר צבר קרוב ל-40 מיליון השמעות בספוטיפיי, תוך שצבר למעלה מ-50 מיליון צפיות ביוטיוב בסך הכול, נכון לאפריל 2020.

בשנת 2016, יצא אלבום הבכורה המצליח שלה, Love and War. מתוך האלבום יצאו סינגלים שונים, תוך ש-"Hurts Like Hell", נכלל בו גם כן. שנתיים לאחר מכן, הוציאה חידוש ללהיט "In the End", של לינקין פארק ביחד עם מלן ג'י וטומי פרופיט. הגרסה המחודשת שלה זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב. בספוטיפיי צבר השיר למעלה מ-40 מיליון השמעות בסך הכול. כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.

ב-17 באוגוסט 2018, יצא אלבומה השני Portals. בשנת 2019, הוציאה לו גרסת בי-סיידס. בשנת 2020, הוציאה לו מהדורת דלוקס.

## דיסקוגרפיה
### אלבומי אולפן
* 2016: *[[Love and War]]*
*2018: *[[Portals]]*

### מיני-אלבומים
* 2013: *Fear & Fable*
* 2015: *Arrows*

## קישורים חיצוניים

* 

## הערות שוליים

קטגוריה:מפיקות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות-יוצרות אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
פורד פלקון EL

**פורד פלקון EL** (באנגלית: **Ford Falcon EL** או **Ford Fairmont EL** או **Ford Falcon (EL) Futura**) היא מכונית משפחתית גדולה מתוצרת יצרנית הרכב **Ford Australia** , חברת בת של קונצרן הרכב האמריקאי **[[פורד]]** אשר יוצרה בין אוגוסט 1996 ל-אוגוסט 1998

## תצורות
* 4 דלתות - סדאן.
* 5 דלתות - סטיישן.

## דגמים
* "GLi" - דגם בסיסי
* "GLi Sapphire"
* "GT"
* "XR6" - בדגם הורכב מנוע 6 צילינדרים המפיק 220 כ"ס, מנוע V8 צילינדרים המפיק 228 כ"ס, מאוקטובר 1997 :מנוע V8 צילינדרים המפיק 228–248 כ"ס
* "XR8" - בדגם הורכב מנוע 6 צילינדרים המפיק 220 כ"ס, מנוע V8 צילינדרים המפיק 228 כ"ס, מאוקטובר 1997 :מנוע V8 צילינדרים המפיק 228–248 כ"ס

## "פורד פלקון EL"
* 4 דלתות (דגם סדאן)
* מנוע קדמי
* מנועי בנזין
* סוג הנעה : הנעה אחורית
* "פורד פלקון EL", דגם "XR8" נרכש על ידי "משטרת אוסטרליה"

## תמונות

קובץ:Ford Falcon GLi (42075512865).jpg | "פורד פלקון EL", דגם "GLi"
קובץ:1998 Ford Falcon (EL) GLi Sapphire II sedan (2015-12-07) 02.jpg | "פורד פלקון EL", דגם "GLi Sapphire", שנת 1998
קובץ:1998 Ford Falcon (EL) GLi Sapphire II sedan (2015-12-07) 01.jpg | "פורד פלקון EL", דגם "GLi Sapphire", שנת 1998
קובץ:Ford Falcon GT (42110513324).jpg | "פורד פלקון EL", דגם "GT" - מבט לתא הנהג ולוח מחוונים
קובץ:1997 Ford Falcon (EL) GT sedan (23589604820).jpg | "פורד פלקון EL", דגם "GT", שנת 1997
קובץ:Ford Falcon EL XR6 Sedan.jpg | "פורד פלקון EL", דגם "XR6"
קובץ:Ford Falcon EL XR8 (15647883270).jpg | "פורד פלקון EL", דגם "XR8"
קובץ:1997 Ford Falcon (EL) GLi Sapphire station wagon (2009-07-05).jpg | "פורד פלקון EL", דגם "GLi Sapphire", שנת 1997 - סטיישן
קובץ:1996 Ford Falcon (EL) Futura station wagon (2008-08-16).jpg | "פורד פלקון-פוטורה EL", שנת 1996 - סטיישן
קובץ:1996-1998 Ford Falcon (EL) Futura station wagon (2008-10-30).jpg | "פורד פלקון-פוטורה EL" - סטיישן



קובץ:1998 Ford Falcon (EL) XR8 sedan, NSW Police Service (23159635173).jpg | "פורד פלקון EL", דגם "XR8", שנת 1998 - ניידת משטרה
קובץ:1998 Ford Falcon (EL) XR8 sedan, NSW Police Service (23418429009).jpg | "פורד פלקון EL", דגם "XR8", שנת 1998 - ניידת משטרה
קובץ:1998 Ford Falcon (EL) XR8 sedan, NSW Police Service (23703940141).jpg | "פורד פלקון EL", דגם "XR8", שנת 1998 - ניידת משטרה


## ראו גם
* פורד
* פורד פלקון
* פורד פלקון XL
* פורד פלקון XH
* פורד XY פלקון GT
* פורד פלקון ED

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
EL
קטגוריה:דגמי מכוניות שהושקו ב-1996
קטגוריה:כלי רכב המיוצרים באוסטרליה
קטגוריה:מכוניות סדאן
אברהם ארנסון

**אברהם ארנסון** (נולד ב-24 בפברואר 1996) הוא שחקן, תסריטאי, במאי ויוצר ישראלי.

## ראשית חייו
ארנסון נולד במונטריאול, קנדה, ובגיל שנה עבר לישראל עם הוריו להוד השרון.

למד בבית הספר התיכון "תלמה ילין" במגמת קולנוע, אותה סיים בהצטיינות. במסגרת לימודיו זכה בשנת 2012 במקום הראשון בתחרות "קליפ צעיר" עם הקליפ "FROGS". בשנת 2015 סרט שביים בשם "מתכת" זכה בפרס הסרט העלילתי הטוב ביותר בפסטיבל הסרטים הבינלאומי חיפה.

בשנים 2013–2016 הופיע במועדוני סטנדאפ עם חומרים מקוריים שכתב. בשנת 2016 התנדב ב"כפר הנוער ביכורים" ולימד את ילדי הפנימייה קולנוע.

את שירותו בצה"ל עשה ביחידת הלוחמה האלקטרונית.

## קריירה
בשנת 2018 למד קורס יסודות המשחק בבית הספר למשחק "ניסן נתיב". בין השנים 2017–2019 למד משחק במסלול הדו-שנתי בבית הספר למשחק מול מצלמה "טכניקה".

ב-2016 קיבל את התפקיד הראשי הראשון שלו בסרט הקצר "פאקינג צ'אק נוריס" בתור ראובן, מוכר מסטול בחנות וידאו כושלת.

ב-2018 השתתף בסדרה "בית הכלבים" המשודרת בערוץ ניקלודיאון בתפקיד "קאי". שנה אחר-כך, כתב, ביים ושיחק בתפקיד הראשי בסרטון הוויראלי "ציצי זה חול" עבור ערוץ טדי. בהמשך כתב וביים סרטונים נוספים עבור הערוץ.

החל משנת 2020 משחק בתפקיד ראשי בסדרה "פלמ"ח", המשודרת בערוץ ניקלודיאון, בה הוא מגלם את דמותו של אמיל. על תפקידו בסדרה זכה בפרס הטלוויזיה לילדים ולנוער כשחקן הראשי הטוב ביותר בסדרת דרמה. באותה שנה השתתף גם בסדרה "PPS" בה גילם את חוסן.

בשנת 2021 גילם את עידו בסרט "פול ספיד", וכן השתתף בסדרות "ספיידרז" ו"האחיין שלי בנץ".

בשנת 2022 השתתף בסדרה "כל עוד בלבב" בתפקיד עומרי, וכן השתתף בתפקיד אורח בסדרות "סברי מרנן" ו"לבד בבית", ובסרט הטלוויזיה "כל הדברים שרציתי לומר" בתפקיד לאו. עוד בשנה זו החל לגלם תפקיד ראשי בהצגת הדרמה "את שאהבה נפשי" בתיאטרון הלאומי "הבימה". לקראת סוף 2022 השתתף בפסטיגל 2022/2023.

בינואר 2025 פורסם כי ארנסון יככה בתפקיד רומיאו בהצגה "רומי + ג'ולייט" בתיאטרון הבימה והחליף את גל גולדשטיין.

## פילמוגרפיה
### טלוויזיה

### קולנוע

### סרטים קצרים וסרטונים

### תיאטרון

## פרסים ומועמדויות
בשנת 2021 זכה בפרס השחקן הראשי הטוב ביותר בסדרת דרמה בטקס פרסי הטלוויזיה לילדים ולנוער של האקדמיה לקולנוע וטלוויזיה, על תפקידו בסדרה "פלמ"ח".

בחודש מרץ 2023 נכנס ארנסון לרשימת "50 היפים והנכונים" של תעשיית הבידור הישראלית על ידי המגזין "פנאי פלוס".

## קישורים חיצוניים

* 
* 
* 
* 
* אברהם ארנסון בשח"ם - ארגון השחקנים בישראל.
* גור רוזן, הכינו את הממחטות: "את שאהבה נפשי" היא הצגה נפלאה ומרגשת עד דמעות, באתר wdg.

## הערות שוליים

קטגוריה:במאים ישראלים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:משתתפי הפסטיגל
קטגוריה:ישראלים ילידי קנדה
קטגוריה:בוגרי תלמה ילין
קטגוריה:זוכי תחרות פרסי הטלוויזיה לילדים ולנוער: שחקנים
קטגוריה:ישראלים שנולדו ב-1997
מירוסלב ביצ'ניץ'

**מירוסלב ביצ'ניץ**' (בקרואטית: **Miroslav Bičanić**; נולד ב-29 באוקטובר 1969) הוא קשר כדורגל עבר קרואטי.

## קריירה
ביצ'ניץ החל לשחק במחלקת הנוער של נ.ק אוסייק ממזרח קרואטיה (היום סלובניה). בהמשך היה חלק מהקבוצה הבוגרת ושיחק כשלוש שנים במדיה בהם ערך כארבעים הופעות וכבש ארבעה שערים. ב-1993, הצטרף לנ.ק זאגרב, מועדון חובבני מבירת קרואטיה תחתיה שיחק כעונה ובסיומה חזר לשנתיים נוספות למועדון נעוריו, נ.ק אוסייק. ב-1996 עזב את קרואטיה ועבר לשחק בדיסבורג מהליגה הראשונה בגרמניה. בדיסבורג שיחק רק ארבעה עשר משחקים (כבש שער אחד).

ב-1997,ביצ'ניץ' חתם בהפועל חיפה. מירוסלב הפגין יכולת מצוינת ונודע בכינויו ה"מפציץ" בזכות הבעיטות החזקות שלו מטווח ארוך. ביצ`ניץ ייזכר בהפועל חיפה בעיקר בזכות שער אדיר מ25 מטר שכבש לרשת של שורה אובארוב בניצחון 1–2 על מכבי תל אביב, שער שזיכה אותו בתואר שער העונה. עם הפועל חיפה סיים במקום השלישי אך בשל בעיות כלכליות נאלץ לעזוב ובשנת 1998 חתם בהנזה רוסטוק מהליגה הגרמנית תחתיה לא זכה לדקות משחק מרובות ובתוך עונה חזר לישראל וחתם בהפועל באר שבע ולאחר כחודשיים חתם בבני יהודה אך לא שולב מספיק בהרכב הזהובים ומאמן הקבוצה, שייע פייגנבוים, החליט לשחררו באמצע העונה.

באותה שנה (2000) חתם בצ'ונגצ'ינג מליגת העל הסינית בכדורגל. שנה לאחר מכן הצטרף לסצ'ואן גואנצ'ג וב-2002 חתם בצ'ינגדאו ג'ונון. בתום העונה ההיא הודיע על פרישתו ממשחק פעיל. סך הכל שיחק ביצ'ניץ כשישים וחמישה משחקים בליגה הסינית וכבש ארבעה עשר שערים.

## בנבחרת קרואטיה
בינצ'יניץ' היה חלק מנבחרת קרואטיה בין השנים 1993–1996 אך היה שותף במשחק אחד, משחק ידידות נגד נבחרת אוקראינה ב-26 ביוני 1993. המשחק הסתיים בניצחון 1–3 לזכות קרואטיה ובינצ'יניץ' כבש שער אחד.

## קישורים חיצוניים

קטגוריה:כדורגלנים יוגוסלבים
קטגוריה:כדורגלנים קרואטים
קטגוריה:קשרי כדורגל יוגוסלבים
קטגוריה:קשרי כדורגל קרואטים
קטגוריה:כדורגלני אוסייק
קטגוריה:כדורגלני נ.ק. זאגרב
קטגוריה:כדורגלני דיסבורג
קטגוריה:כדורגלני הפועל חיפה
קטגוריה:כדורגלני הנזה רוסטוק
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני צ'ונצ'ינג ליפאן
קטגוריה:כדורגלני נבחרת קרואטיה
קטגוריה:כדורגלנים זרים בישראל
קטגוריה:ספורטאים קרואטים בגרמניה
קטגוריה:ספורטאים קרואטים בישראל
קטגוריה:ספורטאים קרואטים בסין
קטגוריה:קרואטים שנולדו ב-1968
Australian Six

**Australian Six** היה רכב אוסטרלי שיוצר בין השנים 1925–1919, היחידות הראשונות יוצרו והורכבו על ידי "F.H. Gordon & Co. Ltd" ועד שנת 1924 על ידי **Australian Motors Ltd **. בשנת 1925 הייצור עבר ל-**Harkness & Hillier Ltd**. 
## היסטוריה
"Australian Six" הוצגה לראשונה במסלול המרוצים של פארק ויקטוריה ("Victoria Park Racecourse, Sydney" ), ב-סידני, ב- 28 ביוני 1919, נהוגה על ידי רוברט מיטשל (Robert Mitchell). היחידות הראשונות הורכבו על ידי "F.H. Gordon & Co. Ltd" בסדנאות של תחנת השירות של פרד גורדון (Fred Gordon). לפני שנת 1919 היה המפעל ממוקם בפרבר של נמל סידני, ב-מפרץ ג'קסון, בפרבר צדדי ראשקטרס ביי ניו סאות' ויילס.  

ב- 1 ביולי 1919 "F.H. Gordon & Co. Ltd" השיקה קמפיין פרסום שנועד לפנות למפיצים ברחבי המדינה באוסטרליה.. ניכר היה כי ייצור גדול ידרוש מפעל גדול בהרבה ויותר הון, ולכן ב- 16 בספטמבר 1919 הוקמה "אוסטרליה מוטורס בע"מ" כדי להשתלט על פעולות הייצור של החברה של פרד גורדון. מפעל הייצור עבר ל-"Ashfield, New South Wales" . 

ב- 23 בדצמבר 1919, נרכש שטח אדמה של כמעט 7 דונם בדרך פרמאטה, אשפילד, והבנייה החלה. הבניין שהוקם היה הבניין הגדול ביותר באוסטרליה, לתקופה. הבניין הושלם בפברואר 1920 ונפתח שלושה חודשים לאחר מכן, מצויד במכונות חדישות. מפעל זה פעל עד שנת 1924.

היה זה ניסיון גרנדיוזי להתמודד מול מכוניות מיובאות מארצות הברית, והופק מתערובת של חלקים מקומיים ומיובאים. כלי הרכב הוצגו במערך שלדה המעוצבת קונבנציונלית ובחירה של שישה סגנונות גוף שונים (כולל דגם רודסטר דגם רודסטר "tourer"  בתצורת 7 מושבים, ודגמי 8 מושבים לשירותים מיוחדים), המיוצרות באופן מקומי תחת המוטו "תוצרת אוסטרליה, על ידי אוסטרלים, עבור אוסטרליה".

מרבית הדגמים היו מצוידים במנועי יצרנית המנועים האמריקאית "Rutenber Motor Company"  שמוקמה בשיקגו, במדינת אילינוי. 

המנועים היו מנועי בעירה פנימית 6 צילינדרים. עם זאת בחלקם מהמכוניות הורכבו מנועים מתוצרת יצרנית הרכב האמריקאית "Ansted" . המכוניות הראשונות נבנו ללא מספר שלדה.

החברה נאלצה להפסיק את הייצור לאחר שנבנו כ- 500 מכוניות בעיקר בגלל עלויות הבנייה המקומיות הגבוהות והתחרות עם דגם פורד מודל T שיובא מארצות הברית. המכוניות הסופיות המעטות האחרונות נעשו על ידי "Harkness and Hillier hire car company" בסידני. 

בשנת 1984 הוקרה המכונית על בול דואר, חלק מסדרה של חמישה בולים המתארים מכוניות אוסטרליות מוקדמות, שהונפקו על ידי הדואר האוסטרלי (AusPost).

### שם
המונח "שש אוסטרלי" (גם "Big Aussie six") משמש לעיתים להגדרת למכוניות משפחתיות אוסטרליות - הבנויות כמו פורד פלקון, הולדן קומודור ("Holden Commodore"  / Toyota Lexcen, טויוטה אבאלון ("Toyota Avalon"  / טויוטה אוריון ("Toyota Aurion" ), מיצובישי מגנה ("Mitsubishi Magna" ) / מיצובישי 380 ("Mitsubishi 380" ), קרייזלר ואליאנט  ("Chrysler Valiant" ) וה-ליילנד P76, שבדרך כלל מורכבים בהם מנועי שישה צילינדרים כסטנדרט.

## תמונות

קובץ:Australian Six 1.jpg | דגם "Australian Six"
קובץ:Australian Six 2.jpg | דגם "Australian Six"
קובץ:Australian Six radiator badge.jpg|  לוגו היצרן ממוקם על מכסה הרדיאטור הקדמי


## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1919
קטגוריה:כלי רכב המיוצרים באוסטרליה
פסח כאן

"**פֶּסַח כָּאן**" הוא שיר ילדים לפסח, שנכתב והולחן על ידי המשוררת נעמי שמר.

השיר הופיע לראשונה בתוכנית "לספר ביציאת מצרים" 1992, והוא בוצע בשיתוף ילדי בית הספר לאומנויות תל אביב.

השיר מתאר את האווירה והסימנים לקראת הפסח - עם בוא האביב, ואת ההכנות לליל הסדר: ריח שיבולים, ריח ניקיון, בגד חג, אפיקומן ועוד.

בשיר מתוארות חוויות של פסח בקיבוץ: מראות, ריחות, טעמים, מילים וציונים מפורשים של הסדר הקיבוצי.

השיר נכתב על ידי נעמי שמר במבנה של בית ופזמון חוזר. הפזמון חוזר פעמיים.

## ראו גם
* עבדים היינו
* מה נשתנה
* שמחה רבה

## קישורים חיצוניים

* מילות השיר בניקוד, באתר מרכז פסג"ה
* 

## הערות שוליים

קטגוריה:שירי 1992
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי ילדים
קטגוריה:שירי פסח
קטגוריה:שירים על האביב
איסלה סדרוס

**איסלה סדרוס** (בספרדית: **Isla de Cedros**) הוא אי שנמצא במדינת באחה קליפורניה שבמקסיקו. שדה התעופה איסלה סדרוס  נמצא על האי.

## אקלים
הטמפרטורה הממוצעת היא 22 מעלות צלזיוס. החודש הכי חם הוא אוגוסט (28 מעלות צלזיוס). החודש הכי קר הוא ינואר (14 מעלות צלזיוס). כמות המשקעים הממוצעת היא 118 מילימטרים בשנה. חודש אוקטובר הוא החודש הגשום ביותר (52 מ"מ גשם), וחודש פברואר הוא החודש היבש ביותר (1 מ"מ גשם).

## קישורים חיצוניים

## הערות שוליים

קטגוריה:מקסיקו: איים
קטגוריה:באחה קליפורניה
You've Got Time

**You've Got Time** הוא שיר הנושא של סדרת הטלוויזיה "כתום זה השחור החדש" של נטפליקס, שנכתב, הולחן ובוצע על ידי הזמרת-יוצרת היהודייה-אמריקאית-רוסייה רג'ינה ספקטור. השיר יצא לאור ב-9 ביולי 2013, על ידי חברת התקליטים סר רקורדס.

השיר היה מועמד לשני פרסי גראמי בקטגוריית "השיר הטוב ביותר שנכתב עבור מדיה חזותית" ובקטגוריית "המפיק הטוב ביותר למוזיקה לא-קלאסית".

## רקע וכתיבה
השיר נכתב, הולחן ובוצע על ידי הזמרת רג'ינה ספקטור במיוחד עבור סדרת הטלוויזיה "כתום זה השחור החדש" של נטפליקס עקב בקשתה של יוצרת הסדרה, ג'נג'י כהן, שהכירה את ספקטור מפרויקטים קודמים.

## וידאו קליפ
נכון לאוקטובר 2021, זכה הווידאו קליפ הרשמי של השיר ל-5.1 מיליון צפיות באתר YouTube.

## הצלחה
השיר זכה לביקורות חיוביות.

ב-29 באוגוסט 2013 הגיע השיר למקום העשירי במצעד הפזמונים הבינלאומי השבועי של גלגלצ.

השיר היה מועמד לשני פרס גראמי בטקס פרסי גראמי ה-56, בקטגוריית "השיר הטוב ביותר שנכתב עבור מדיה חזותית" ובקטגוריית "המפיק הטוב ביותר למוזיקה לא-קלאסית".

בשנת 2015 ביצעה להקת "The Wind and The Wave"  גרסת כיסוי לשיר עבור האלבום "Covers One".

ב-26 ביולי 2019, במקביל ליציאתה של העונה השביעית והאחרונה של הסדרה, שוחררה גרסה של הסדרה בביצוע תזמורת קאמרית.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים על בית סוהר
סיכת בגד

[שמאל|ממוזער|250px|סיכת בגד דמוית כנף, עשויה זהב וכסף, מ[המאה ה-2, מוזיאון המטרופוליטן]]
**סיכת בגד** (באנגלית: **brooch**) היא תכשיט דקורטיבי, שעוצב לרכיסת הבגד, להידוקו לגוף או לשניהם גם יחד. בסיס הסיכה עשוי לרוב ממתכת: כסף, זהב, ברונזה או מחומרים אחרים. הסיכות מעוטרות לעיתים קרובות באמייל ובאבני חן.

הסיכות הקדומות ביותר הידועות עד היום, הן מתקופת הברונזה. רבות מהן נמצאו בחפירות ארכאולוגיות ברחבי אירופה ומכונות בשם הלטיני פיבולה (fibula). מאותה עת חלו בהן שינויים רבים והן מהוות בשל כך שיקוף כרונולוגי להתפתחות הצורפות, התכשיטנות וההליכים האופנתיים והחברתיים שרווחו במהלך הדורות.

## סיכות הבגד הקדומות
לפני ימי הביניים כונו הסיכות העתיקות בשם פיבולה. הן נוצרו לראשונה בתקופת הברונזה ובמהלך תקופת הברזל הן עברו שינוי משמעותי הודות להתפתחות הטכנולוגיה לעיבוד מתכות שנרתמה לייצור תכשיטים וחפצי מתכת שונים. התפקיד המקורי של הסיכות היה לחבר חלקי בגדי יחד, כמו למשל אחיזה של יריעת בגד בכתף.


Bronze_fibula,_Sicilian_late_Bronze_Age,_AM_Syracuse,_121370.jpg|סיכה מתקופת הברונזה
Iron_Age_brooch_(FindID_755500).jpg|סיכת קשת, תקופת הברזל
Roman trumpet brooch (FindID 623650).jpg|סיכת חצוצרה, תקופת הברזל
[ממוזער|''Wing Brooch'',  century AD, https://commons.wikimedia.org/wiki/File:Wing_Brooch_MET_DT108.jpg Metropolitan Museum of Art]


## קישורים חיצוניים

* 

## הערות שוליים

קטגוריה:תכשיטים
קטגוריה:תכשיטים עתיקים
קטגוריה:אביזרי אופנה
בגד
מריה אלכסנדרה, נסיכת באדן

**מריה אלכסנדרה, נסיכת באדן** (בגרמנית: **Marie Alexandra von Baden**; 1 באוגוסט 1902 - 29 בינואר 1944) הייתה נסיכה גרמנית מבית צרינגן.

## ביוגרפיה
מריה אלכסנדרה נולדה ב-1 באוגוסט 1902 בזאלם למקסימיליאן, נסיך באדן ולמריה לואיזה, נסיכת הנובר, בתם של ארנסט אוגוסט, נסיך הכתר של הנובר ותירה, נסיכת דנמרק. אחיה היה הנסיך ברטהולד, מרקיז באדן, יליד קרלסרוהה בשנת 1906. מארי אלכסנדרה בילתה את ילדותה ונעוריה בקרלסרוהה, מלבד שהות סדירה בארמון סאלם ובגמונדן שבאוסטריה. בשנת 1924 נישאה לנסיך וולפגנג, נסיך הסן, בנקאי מדופלם ומאז 1918 מועמד לרצף על כס המלוכה בפינלנד, אך לא היו להם ילדים.

מריה אלכסנדרה נהרגה בהתקפה של חילות האוויר של צבא ארצות הברית במהלך מתקפה אווירית על פרנקפורט ב-29 בינואר 1944 במהלך מלחמת העולם השנייה. היא ושבע נשים נוספות, שהיו עובדות סיוע, נהרגו כאשר המרתף, בו מצאו מקלט, התמוטט תחת משקל הבניין, מה שהפך את גופתה של מריה אלכסנדרה לקשה מאוד לזיהוי.

## אילן יוחסין

## קישורים חיצוניים

## הערות שוליים

קטגוריה:נסיכות באדן
קטגוריה:בית צרינגן
קטגוריה:אנשי מלוכה נאצים
קטגוריה:גרמניות שנולדו ב-1902
קטגוריה:גרמנים שנולדו ב-1902
קטגוריה:נפטרות ב-1944
קטגוריה:גרמנים שנפטרו ב-1944
בלומף שחור

**בלומף שחור** (שם מדעי: *Barbastella leucomelas*) הוא מין עטלף חרקים קטן ממדים. העטלף בעל גב שחור ומפשעה לבנה ואורך גופו משתרע לכ-5 ס"מ. העטלף מצוי בשלל מדינות אסיה ואפריקה.

## תיאור המין
בלומף שחור הוא עטלף חרקים קטן ממדים בעל מפשעה לבנה, גב שחרחר וחזה כהה. אורך הגוף כ-5 ס"מ, אורך הזנב כ-4.5 ס"מ, אורך האמה 3.7 ס"מ, משקלו כ-10 גרם. הכנפיים חומות, האוזניים ארוכות, מופנות קדימה ומחוברות ביניהן כך שהעין נמצאת בתוך דמוי משולש. הנחיריים נפתחים כלפי מעלה וכלפי חוץ. הזנב והרגליים ארוכים יחסית וקצה הזנב בולט מתוך קרום התעופה. תעופתו מתוארת כנמוכה וכבדה.

הבלומף השחור אוסף מזון בנחלים עתירי צמחים עם מקורות מים, וגם מעל ברֵכות חמצון ובשטחים חקלאיים.

## מקור השם
השם העברי של המין מתייחס למבנה הפחוס של החרטום, אשר מקנה לו צורה מיוחדת. שם הסוג בא מצרפתית ופירושו קנקן.

שמו המדעי של הסוג leukon שפירושו לבן ו- melas פירושו שחור, נגזר מצבעיו: חזה וגב שחורים ומפשעה לבנה.

## תפוצה בארץ ישראל
מעט מאוד ידוע על חייו של הבלומף השחור: הוא נראה לעיתים רחוקות בלבד, 9 פרטים תועדו עד 2017, וככל הנראה נדיר בישראל. בארץ הוא נצפה בעמק השבר, מים המלח ודרומה עד לאילת ובסיני.

## תפוצה בעולם
ניתן לצפות בעטלף ביפן ועד איראן, טורקסטן, בקווקז, באריתריאה ובחצי האי סיני. באירופה נמצא הבלומף בחללים בעצים ובניינים, אך גם במערות. לעיתים קרובות הוא נצפה כשהוא עף מעל נהרות. למין תפוצה רחבה המתפרסת על פני מדבריות אפריקה ובאזורים ערבתיים באסיה. באזורנו המין מוכר גם בירדן ובמצרים.

בפקיסטן הבלומף שוכן בהרים גבוהים ביער לח או ביער יבש, מעל גובה של 2,400 מטרים. נח מתחת קליפות עצים, במערות או במכרות.

גורמי הסיכון של הבלומף הם שימוש בקוטלי-חרקים בשטחים חקלאיים.

## קישורים חיצוניים

## הערות שוליים

קטגוריה:בעלי חיים שתוארו ב-1826
קטגוריה:טקסונים שתוארו בידי פיליפ ז'קוב קרצשמר
קטגוריה:ארץ ישראל: נשפוניים
קטגוריה:נשפוניים
מצוק לונג (אנטארקטיקה)

**מצוק לונג** (באנגלית: **Long Bluff**) הוא מצוק סלע בולט, בצידו המערבי של קרחון לונג, הממוקם בחלקו הדרום-מזרחי של האי ת'רסטון, שבאנטארקטיקה.

גובהו של המצוק 3 מטרים מעל פני הים.

## היסטוריה
### מקור השם

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שמו של ו. א. לונג (W.A. Long), שהיה רוקח ראשי של קבוצת הספינות המזרחית של צי ארצות הברית במהלך מבצע קפיצה לגובה בין השנים 1946–1947.

לונג טס במסגרת טיסת החיפוש שנערכה ב-11 בינואר 1947, בפיקודו של לוטננט ג'יימס ל. בול (James L. Ball), בחיפוש אחר ניצולי מטוס PBM מארינר שהתרסק בסמוך לחוף חצי האי נוביל.

לונג היה הראשון שראה את שרידי המטוס, דבר שהוביל להצלת ניצוליו ההתרסקות.

## קישורים חיצוניים
* מצוק לונג באתר הסקר הגאולוגי של ארצות הברית
* מצוק לונג באתר הגאזט האנטארקטי של ממשלת אוסטרליה
* מצוק לונג באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית עבור מצוק לונג

## הערות שוליים

לונג
וולפגנג, נסיך הסן

**וולפגנג, רוזן הסן** (בגרמנית: **Wolfgang von Hessen**; 6 בנובמבר 1896 – 12 ביולי 1989), היה נסיך גרמני מבית הסן וחתנו של מקס פון באדן.

## ביוגרפיה
וולפגנג נולד ב-6 בנובמבר 1896 באופנבך, לפרידריך קרל, נסיך הסן ולמרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית. בשנת 1918 הוכתר אביו למלך פינלנד, ווולפגנג מונה ליורש העצר, אולם עד מהרה הפכה פינלנד לרפובליקה, בעקבות תבוסת הקיסרות הגרמנית במלחמת העולם הראשונה.

ב-17 בספטמבר 1924 התחתן וולפגנג עם מריה אלכסנדרה, נסיכת באדן, בתם של מקסימיליאן, נסיך באדן ומריה לואיזה, נסיכת הנובר, אולם לא היו להם ילדים. במהלך מלחמת העולם השנייה הוצב וולפגנג בלפלנד, ושהה שם כשלוש שנים. בשנת 1943 נהרג אחיו כריסטוף, נסיך הסן, ווולפגנג אימץ את בנו קרל. בשנת 1944 נהרגה אשתו במהלך התקפה אווירית על פרנקפורט, ובסוף המלחמה נפל וולפגנג בשבי בעלות הברית. ב-12 ביולי 1989 מת וולפגנג בפרנקפורט, ובעת מותו היה הצאצא האחרון של המלכה ויקטוריה שנולד בחייה.

## אילן יוחסין

## קישורים חיצוניים

קטגוריה:נסיכים גרמנים
קטגוריה:גרמנים שנולדו ב-1896
קטגוריה:גרמנים שנפטרו ב-1989
קרחון לונג (אנטארקטיקה)

**קרחון לונג** (באנגלית: **Long Glacier**) הוא קרחון בחלקו הדרום-מזרחי של האי ת'רסטון, שבאנטארקטיקה.

אורכו של הקרחון 15 קילומטרים.

הקרחון זורם לכיוון דרום ונשפך אל מדף הקרח אבוט, 26 קילומטרים ממערב לנונאטאק הריסון.

בסמוך ממערב לקרחון מצוי מצוק לונג.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1966.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של פרד א. לונג, הבן (Fred A. Long, Jr.), שהיה מכונאי מטוסים של טייסת VX-6 של צי ארצות הברית בתחנת אמריקה הקטנה בשנת 1957; וכן שהה באנטארקטיקה בחורף האוסטרלי 1960–1961 ובחורף האוסטרלי 1962–1963.

## קישורים חיצוניים
* קרחון לונג באתר הסקר הגאולוגי של ארצות הברית
* קרחון לונג באתר הגאזט האנטארקטי המשווה SCAR של ממשלת אוסטרליה

## הערות שוליים

לונג
קטגוריה:ארצות הברית באנטארקטיקה
מושל מחוז נובוסיבירסק

**מושל מחוז נובוסיבירסק** (ברוסית: **Губернатор Новосибирской области**; מילולית: "גוברנאטור נובוסיבירסקוי אובלסטי") הוא המנהל הכללי והמשרה הציבורית הרמה במחוז נובוסיבירסק, רוסיה. על פי החוק המחוזי, המושל, שעומד "בראש הגוף המנהל הבכיר של מחוז נובוסיבירסק" הוא בעל התואר הרשמי כמושל ו"ראש ממשלת מחוז נובוסיבירסק". 

המושל הנוכחי הוא אנדריי טראווניקוב, המייצג את מפלגת "רוסיה המאוחדת".
## בחירות
הבחירות לתפקיד המושל נערכו בשנים 1995, 1999 ובשנת 2003. בשנים 2007 ובשנת 2010 המושל מונה על ידי האספה המחוקקת של מחוז נובוסיבירסק בהמלצת נשיא רוסיה. בשנת 2014 נערכו מחדש הבחירות ישירות לתפקיד המושל.

בבחירות שנערכו בשנת 2023 המושל המכהן זכה ב-75% מקולות והמשיך לכהונה השנייה.

## מושלים
### ראשי האדמיניסטרציה
# ויטאלי מוחה — 26 בנובמבר 1991 עד 5 באוקטובר 1993. 
# איוואן אינדינוק — 5 באוקטובר 1993 עד 30 בדצמבר 1995. 
### מושלי מחוז נובוסיבירסק
# ויטאלי מוחה — 29 בדצמבר 1995 עד 14 בינואר 2000. 
# ויקטור טולוקונסקי — 14 בינואר 2000 עד 9 בספטמבר 2010. 
# ואסילי יורצ'נקו — 22 בספטמבר 2010 עד 17 במרץ 2014. 
# ולדימיר גורודצקי — 18 במרץ עד 6 באוקטובר 2017. 
# אנדריי טראווניקוב — 6 באוקטובר 2017 ואילך. 
## קישורים חיצוניים

## הערות שוליים

מושל
קטגוריה:ראשי סובייקטים פדרליים של רוסיה
מפקד האוכלוסין בברית המועצות (1926)

שמאל|ממוזער|447x447 פיקסלים| כרזת קידום למפקד 1926
מפקד אוכלוסין 1926 של ברית המועצות רשמית, **מפקד ברית המועצות הראשון** התקיים בדצמבר 1926. זה היה כלי חשוב בבניין המדינה של ברית המועצות, סיפק לממשלה מידע אתנוגרפי חשוב וסייע בהפיכתה מחברת קיסרית לחברה סובייטית. ההחלטות שקיבלו אתנוגרפים בקביעת האתניות של יחידים, בין אם באזורים האסיאתיים או האירופיים של האימפריה הרוסית לשעבר, דרך עריכת "רשימת האתניות של ברית המועצות", וכיצד נמשכו גבולות מעורבבים לאזורים הייתה השפעה משמעותית על המדיניות הסובייטית בהמשך. אתנוגרפים, סטטיסטיקאים ובלשנים ערכו שאלונים ורשימת אתניות למפקד. עם זאת, הייתה להם גם מטרה שאפתנית יותר לשנות במכוון את זהותם על פי עקרונות המרקסיזם-לניניזם. כדברי אנסטס מיקויאן, ברית המועצות הייתה: "יצירה וארגון של מדינות חדשות".

## מפקדים קודמים
מפקד ברית המועצות הראשון הגיע אחרי שני מפקדים חלקיים שביצעו הבולשביקים לאחר תפיסת השלטון שלהם ברוסיה. הראשון, המפקד הכללי של 1920, התרחש במהלך מלחמת האזרחים ומלחמת פולין-ברית המועצות. לפיכך היא לא הצליחה להתמודד עם עריכת מפקד בקרים, חלק גדול מטרנסדניסטריה, קווקז, אוקראינה, ביילורוסיה, המזרח הרחוק, סיביר ומרכז אסיה במרכז ברית המועצות, כמו גם עם חלקיה הצפוניים הרחוקים. עם זאת היה גידול של 15 מיליון איש בלבד: בשנת 1926 חלה עלייה באוכלוסייה בין 1920 ל-1926, המהווים כ-131,304,931 איש על פי מגזין TIME, בעוד שהיא עדיין לא נחשפה בהיסטוריה של רוסיה. מפקד 1923 הוגבל לערים. לפני המהפכה הרוסית, מפקד האימפריה הרוסית היחיד נעשה בשנת 1897.

## מתודולוגיה
על ידי סיווג האוכלוסייה במונחים של לאומים - כמנוגדים לשבט או קהילה - יחד עם מדיניות שהעניקה למדינות הללו אדמות, משאבים וזכויות, עודדו מומחים ואליטות מקומיות להתערב באיסוף המידע אודותיהם.

## רשימת אתניות
רשימה זו, הנקראת "תוכנית ועיבוד רישום אתני כלל-סובייטי לשנת 1926, כרך 7, מילון הלאומים" ופורמסה במוסקבה 1927, פותח על ידי קודמו של השירות הפדרלי לסטטיסטיקה: המינהל המרכזי לסטטיסטיקה של ברית המועצות.
;רשימת הלאומים וקבוצות אתניות (מצוינים לאומים, אשר מנו לפחות 50,000 במפקד):

## אוכלוסייה לפי רפובליקות
*  רוסיה - 100,891,244 (17,442,655 אוכלוסייה עירונית)
** הרפובליקה הקזחית - 6,503,006 (עירונית: 539,249)
** הרפובליקה הקירגיזית - 993,004 (עירונית: 121,080)
* הרפובליקה האוקראינית - 29,018,187 (עירונית: 5,373,553)
** מולדביה - 572,114
*  הרפובליקה האוזבקית - 5,272,801 (1,102,218 אוכלוסייה עירונית)
** הרפובליקה הטג'יקית - 827,200
*  בלארוס - 4,983,240 (847,830 אוכלוסייה עירונית)
*  עבר הקווקז
** הרפובליקה הגרוזינית - 2,666,494 (594,221 אוכלוסייה עירונית)
** אזרבייג'ן - 2,314,571 (649,557 אוכלוסייה עירונית)
** הרפובליקה הארמנית - 880,464 (167,098 אוכלוסייה עירונית)
*  הרפובליקה הטורקמנית - 1,000,914 (עירוני: 136,982)
* סך הכל בברית המועצות - 147,027,915 (עירונית: 26,314,114)
## עשרת הערים הגדולות

## לקריאה נוספת
* 

## קישורים חיצוניים

* מפקד 1926 (רוסית)

## הערות שוליים

קטגוריה:1926 בברית המועצות
קטגוריה:מפקדי אוכלוסין